172 



Forma filamentorum cylindrica est aut magis minus- 

 que complanata, tum angulata. Basi plerumque magis mi- 

 nusve incrassata aut dilatata occurrunt, quam superne, in- 

 terdum quoque ibi leviter adhaerent (Geranium), quam- 

 quam non monadelpha sint. In Campanula basis ita dila- 

 tata est ut ad appendices corollae referri possit, nisi in 

 affini Adenophora basis alio modo incrassata esset. Sin- 

 gularia sunt in Viola calcaria duo e nervo duorum stami- 

 num medio oriunda, refiexa, intra calcar corollae recon- 

 dita, apice glandula nectarifera instructa. 



Plerumque aequabiliter decurrunt, rarius medio in- 

 crassata reperiuntur. Basi appendicem membranaceam ha- 

 bent in Alysso, superne in dentem excurrunt, ipso filamento 

 ad latus fiexo, antherae inserto, ut in Prunella et Cleonia. 

 Filamenta dilatata trifida, et quidem alternatim trifida, alter- 

 natim simplicia in Alliis videre licet, tum in Ornithogalo 

 nutante, quod ideo Myogalum vocavi. In his transitus ad 

 paracorollam videtur, qualis in Narcisso est. In Ricino 

 multipartita sunt raro exemplo, et crediderim transitum 

 esse ad formam amentaceam. De Euphorbiae staminibus 

 supra dictum est. 



De staminum monadelphia, diadelphia et polyadelphia 

 non minus supra tractavi. 



Superne in apice aut attenuata sunt filamenta, aut 

 aequata, aut incrassata. Aut transeunt in connecti- 

 culum antherae recto tramite, aut lateraliter inseruntur. 

 Quae transeunt, rarissime absque coloris mutatione tran- 

 seunt, ut in Clematide integrifolia aliisque cernere licet, 

 interdum nodo distincta sunt, ut in Berberide, interdum 

 geniculata ut in Tropaeolo. Quae in latere connecticuli 

 inseruntur aut apice attenuato infixa sunt, ut in permul- 



